
ԱՄՓՈՓԱԹԵՐԹ
«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ՍԵՊՏԵՄԲԵՐԻ 11-Ի ԹԻՎ 1514-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ

	1. ՀՀ արտաքին գործերի նախարարություն
	2021-12-02

	
	1111/51139-21

	Նախագծի վերաբերյալ դիտողություններ և առաջարկություններ չունի:
	Ընդունվել է:

	2. ՀՀ ազգային անվտանգության ծառայություն
	2021-12-02

	
	11/921

	ՀՀ ազգային անվտանգության ծառայությունը դիտողություններ և առաջարկություններ չունի:
	Ընդունվել է:

	3. ՀՀ Ոստիկանություն
	2021-12-02

	
	1/21/82947-21

	Առաջարկվում է նախագծում, ինչպես նաև գործող որոշման մեջ «ժամանակավոր կամ մշտական» բառերը փոխարինել «ժամանակավոր, մշտական կամ հատուկ» բառերով՝ ներառելով նաև Հայաստանի Հանրապետությունում հատուկ կացության կարգավիճակ ունեցող օտարերկրացիներին։

	Ընդունվել է:

	4. Արդարադատության նախարարություն
	2021-12-02

	
	01/27.0.01/39685-2021

	Հայաստանի Հանրապետության կառավարության 2020 թվականի սեպտեմբերի 11-ի թիվ 1514-Ն որոշման 2-րդ կետով սահմանված հավելվածի (այսուհետ՝ Հավելված) 6-րդ կետի համաձայն՝ Հայաստանի Հանրապետության քաղաքացիություն չունեցող անձանց (բացառությամբ Հայաստանի Հանրապետությունում ժամանակավոր կամ մշտական կացության կարգավիճակ ունեցող օտարերկրացիների, Հայաստանի Հանրապետությունում մշտապես բնակվող՝ քաղաքացիություն չունեցող անձանց և Հայաստանի Հանրապետությունում ապաստան ստացած և փախստականի կարգավիճակ ունեցող անձանց) սույն հավելվածի 2-րդ կետով սահմանված սերտիֆիկատ կամ 2․1-ին կետով սահմանված պատվաստման սերտիֆիկատ չունենալու (չներկայացնելու) դեպքում Հայաստանի Հանրապետության տարածք մուտք գործելն արգելվում է։
«Հայաստանի Հանրապետության կառավարության 2020 թվականի սեպտեմբերի 11-ի թիվ 1514-Ն որոշման մեջ փոփոխություններ և լրացում կատարելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) 1-ին կետի 3-րդ ենթակետով նախատեսվում է հավելվածի 6-րդ կետից հանել «կամ 2․1-ին կետով սահմանված պատվաստման սերտիֆիկատ» բառերը, ինչի պարագայուն ստացվում է, որ Հայաստանի Հանրապետության քաղաքացիություն չունեցող անձանց (բացառությամբ Հայաստանի Հանրապետությունում ժամանակավոր կամ մշտական կացության կարգավիճակ ունեցող օտարերկրացիների, Հայաստանի Հանրապետությունում մշտապես բնակվող՝ քաղաքացիություն չունեցող անձանց և Հայաստանի Հանրապետությունում ապաստան ստացած և փախստականի կարգավիճակ ունեցող անձանց) Հայաստանի Հանրապետության տարածք մուտք գործելն արգելվում է, եթե նրանք չունեն Հավելվածի 2-րդ կետով սահմանված սերտիֆիկատ (կորոնավիրուսային հիվանդության (COVID-19) ախտորոշման ՊՇՌ հետազոտության բացասական արդյունքը հավաստող առավելագույնը 72 ժամ վաղեմության սերտիֆիկատ), այսինքն՝ հանվում է հիշյալ քաղաքացիների՝ ՀՀ տարածք մուտք գործելու համար նաև Հավելվածի 2.1-րդ կետով սահմանված սերտիֆիկատի (կորոնավիրուսային հիվանդության (COVID-19) դեմ ամբողջական պատվաստված լինելը հավաստող սերտիֆիկատ (տեղեկանք)՝ տվյալ պատվաստանյութի կիրառման հրահանգի համաձայն սահմանված դեղաչափերով (դեղաչափով), մեկ դեղաչափով ներարկվող պատվաստանյութի դեպքում՝ նվազագույնը 28 օր (4 շաբաթ) առաջ ներարկված լինելը հավաստող սերտիֆիկատ (տեղեկանք), մեկից ավելի դեղաչափի դեպքում՝ վերջին դեղաչափը նվազագույնը 14 օր առաջ ներարկված լինելը հավաստող սերտիֆիկատ) ներկայացման հնարավորությունը: 
	Հաշվի առնելով վերոգրյալը՝ գտնում ենք, որ Նախագծի 1-ին կետն 3-րդ ենթակետն ունի լրացուցիչ հիմնավորման կարիք:
	Պարզաբանում.
Սույն թվականի նոյեմբերի 26-ին Առողջապահության համաշխարհային կազմակերպությունը ահազանգել է կորոնավիրուսային հիվանդության հարուցչի նոր ենթատեսակի` Օմիկրոնի մասին (B.1.1.529) սահմանելով այն, որպես անհանգստություն առաջացնող: Կորոնավիրուսային հիվանդության նոր շտամը, որն ունի շուրջ 50 մուտացիա, որից 30-ը սպայկային սպիտակուցում առաջին անգամ արձանագրվել է Հարավաֆրիկայան Հանրապետությունում: Նախագծով օտարերկրյա քաղաքացիների համար ՀՀ տարածքի մուտքի պահանջը միայն ՊՇՌ լաբորատոր հետազոտության բացասական արդյունքի սերտիֆիկատ ներկայացնելու համար հիմք է հանդիսացել այն հանգամանքը, որ  պատվաստված անձը կարող է նաև վարակվել և վարակի տարածման աղբյուր հանդիսանալ և միաժամանակ ԱՀԿ-ի տվյալներով պատվաստանյութը կարող է արդյունավետ չլինել նոր ի հայտ եկած շտամի դեպքում: 



	5.ՀՀ Ֆինանսների նախարարություն
	2021-12-02

	
	01/11-1/19733-2021

	Նախագծի վերաբերյալ դիտողություններ և առաջարկություններ չունի:
	Ընդունվել է:

	6.Տեսչական մարմինների աշխատանքների համակարգման գրասենյակ 
	

	
	

	[bookmark: _GoBack]Բոլոր դեպքերում մեկ անգամ ևս խնդրում եմ գրավոր քվեարկությամբ Նախագծի մեջ սահմանել հատուկ դրույթ բացառիկ դեպքերի համար, որը հնարավորություն կտա թույլատրել օտարերկրացու մուտքը կորոնավիրուսային հիվանդության ախտորոշման պոլիմերազային շղթայական ռեակցիայի հետազոտության բացասական արդյունքը հավաստող սերտիֆիկատի բացակայության պարագայում՝ Առողջապահական և աշխատանքի տեսչական մարմնի ղեկարաի կամ Առողջապահության նախարարի թույլտվությամբ,  քանի որ հնարավոր չէ բացառել արտառոց և բացառիկ դեպքերը:

	Ընդունվել է:

Նախագծում կատարվել են համապատասխան լրացումներ:



